प्रदेश नम्बर ७ मा सुदूरपश्चिम विश्वविद्यालय स्थापना भए पनि संरचना निर्माण, पदाधिकारी नियुक्त, गुणस्तरीयताका हिसाबले अधुरो छ । मेडिकल कलेज, अस्पताल, विद्युत्, सडक, खानेपानीलगायतका जनताका माग पूरा हुन नसकेको उनी बताउँछन् । प्रदेश नम्बर ७ मा निर्वाचनमा रहेका सबै दलका उम्मेदवारले यहाँका मतदाताले चाहना राखेका मागलाई नै मुख्य अजेन्डा बनाएका छन् । प्रधानमन्त्री शेरबहादुर देउवा, प्रधानमन्त्री पत्नी आरजु, एमालेका उपाध्यक्ष भीम रावल, माओवादीका नेता लेखराज भट्टलगायतले यी मुख्य अजेन्डा मतदातासमक्ष उठाएका छन् ।
